Веселин Калановски ще бъде гост в рубриката на Юлиян Петров
Публикувано на 12 ноември 2018 / 07:30 в категория: N-JOY
Актьорът, телевизионен водещ, глас от дублажите, отдаден родител и предан съпруг – Веселин Калановски, познат на зрителите на bTV като Цветан Конов от „Скъпи наследници“, ще бъде гост в рубриката на Юлиян Петров по радио N-JOY.
В понеделник и четвъртък от 17:30 часа слушателите на най-голямата музикална радиоверига в България ще чуят разсъжденията на екранния кметски наместник за политиката, отношенията между деца и родители, както и за любовта, която променя в живота и в делничната мегапродукция на bTV.
Актьорите, които влизат в ролята на отдалечени един от друг баща и син, ще дискутират пред слушателите на N-JOY различните проявления на актьорския талант, мотивацията за работа, как се преодоляват трудностите на снимачната площадка и как се празнуват успехите пред камера и публика. Юлиян Петров ще повдигне темата за кандидат-кметската кампания в Бели Вит, арогантността на политиците, подценяването на конкурентите и ходовете за спечелване на електорат. Веселин Калановски ще сподели мнението си за развитието на селския туризъм, потенциала за превръщането на обезлюдяващите се райони в курортни дестинации и позитивите, които това би донесло на местното население.
В понеделник и четвъртък от 17:30 часа по радио N-JOY актьорите ще повдигнат завесата и за развитието на основните конфликти в предстоящите епизоди на „Скъпи наследници“ по bTV. Юлиян и Веселин ще обсъдят правилните стратегии при общуването с деца, необходимата доза намеса на родителите в живота на тийнейджърите и близостта в съвременното семейство. Екранният Цветан ще сподели пред слушателите на радио N-JOY как работи със своите колеги и приятели от сериала на театралната сцена, какво да очакват феновете на Мелпомена в Младежки театър „Николай Бинев“ на 19 ноември и за коя роля мечтае. А разумно ли е да поставяш ултиматуми на силните на деня, как се саботира политически опонент и колко бързо могат да се справят жителите на Бели Вит с опасната болест трихинелоза – в новите епизоди на „Скъпи наследници“ - всеки делничен ден от 18:00 часа по bTV и до седем дни след ефир на btvplus.bg.
Започни деня с Actimel и Инспектор N-JOY Иван Иванов – Vanski представи дебютен сингъл